CELEX: 52008PC0028
Language: sl
Date: 2008-01-29
Title: Predlog odločba Sveta o stališču, ki ga sprejme Skupnost v zvezi s predlogom za spremembo Carinske konvencije o mednarodnem prevozu blaga na podlagi zvezkov TIR (Konvencija TIR iz leta 1975)

Pomembno pravno obvestilo

|

52008PC0028

Predlog odločba Sveta o stališču, ki ga sprejme Skupnost v zvezi s predlogom za spremembo Carinske konvencije o mednarodnem prevozu blaga na podlagi zvezkov TIR (Konvencija TIR iz leta 1975)  /* COM/2008/0028 konč. - ACC 2008/0010 */  

	[pic] | KOMISIJA EVROPSKIH SKUPNOSTI |Bruselj, 29.1.2008COM(2008) 28 konč.2008/0010 (ACC)PredlogODLOČBA SVETAo stališču, ki ga sprejme Skupnost v zvezi s predlogom za spremembo Carinske konvencije o mednarodnem prevozu blaga na podlagi zvezkov TIR (Konvencija TIR iz leta 1975)(predložila Komisija)OBRAZLOŽITVENI MEMORANDUMOZADJE PREDLOGA |110 | Razlogi in cilji predloga Carinska konvencija o mednarodnem prevozu blaga na podlagi zvezkov TIR (Konvencija TIR) z dne 14. novembra 1975 je bila v imenu Evropske gospodarske skupnosti odobrena z Uredbo Sveta (EGS) št. 2112/78. Konvencija je v Skupnosti začela veljati 20. junija 1983. Namen predlagane odločbe je uvedba nove pojasnjevalne opombe k členu 3 Konvencije TIR. Ta sprememba se nanaša na prevoz osebnih vozil na lastnih kolesih v skladu s postopkom TIR. Izvršilni odbor in sekretariat TIR sta bila obveščena o različnih razlagah določb iz člena 3(a)(iii), kar zahteva pojasnitev s predlagano novo pojasnjevalno opombo. |120 | Splošno ozadje S Konvencijo TIR, ki jo ureja Gospodarska komisija Združenih narodov za Evropo (UN/ECE) s sedežem v Ženevi, je bil vzpostavljen carinski tranzitni postopek za mednarodni pretok blaga po cesti. Na podlagi Konvencije lahko blago, za katerega velja odlog plačila carin in davkov, prečka mednarodne meje ob najmanjšem možnem posredovanju carinskih organov. Z odpravo tradicionalnih ovir za mednarodni pretok blaga sistem TIR spodbuja razvoj mednarodne trgovine. Z zmanjšanjem zamud pri tranzitu omogoča znatno zmanjšanje prevoznih stroškov. Najpomembnejša prednost sistema je dejstvo, da Konvencija TIR v okviru mednarodne verige jamstev zagotavlja sorazmerno enostaven dostop do zahtevanih jamstev. V zadnjih mesecih je bil izvršilni odbor TIR obveščen o različnih razlagah na nacionalni ravni določb člena 3(a)(iii) v zvezi z vozili, „ki se izvozijo in so torej sama obravnavana kot blago, ki potuje z lastnimi sredstvi“. Videti je, da so nekatere pogodbenice sprejele, da osebna vozila, ki potujejo na lastnih kolesih, spadajo v zgornji opis, medtem ko nacionalna zakonodaja drugih pogodbenic izrecno prepoveduje uporabo zvezkov TIR za prevoz osebnih vozil, razen če so ta vozila naložena na drugo vozilo. Te razlike v razlagi so privedle do situacij, v katerih je bila odobrena uporaba zvezkov TIR za prevoz osebnih vozil na ozemlje ene pogodbenice, medtem ko jih je carinski urad druge pogodbenice pozneje zavrnil. Po izmenjavi stališč je izvršilni odbor TIR menil, da je to vprašanje treba pojasniti s pravnega stališča, in predlagal novo pojasnjevalno opombo. Ta predlog sta obravnavala Delovna skupina za carinska vprašanja, ki se nanašajo na prevoz, in Upravni odbor Konvencije TIR, in nista predložila nobenih pripomb. |139 | Obstoječe določbe na področju, na katero se nanaša predlog Na področju, na katero se nanaša predlog, ni obstoječih določb. |140 | Usklajenost z drugimi politikami in cilji Unije Predlagana odločba je skladna s skupno politiko na področju trgovine in prevoza. Sistem TIR za lažji cestni prevoz omogoča, da blago potuje čez ozemlje 67 pogodbenic z najmanjšim možnim posredovanjem carinskih organov, in v okviru mednarodne verige jamstev zagotavlja sorazmerno enostaven dostop do zahtevanih jamstev. Poenostavitve, dosežene s Konvencijo TIR, so v skladu s prenovljeno lizbonsko strategijo. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |211 | Posvetovalne metode, glavni ciljni sektorji in splošni profil vprašancev Posvetovanja o predlogu so se izvedla z Mednarodnim združenjem cestnih prevoznikov, vsemi zavarovalnimi združenji, znotraj izvršilnega odbora TIR in s carinskimi organi pogodbenic Konvencije TIR. Posvetovanja so potekala tudi v okviru sestankov Odbora za carinski zakonik in zasedanj Delovne skupine za carinska vprašanja, ki se nanašajo na prevoz, in Upravnega odbora Konvencije TIR. |212 | Povzetek odgovorov in njihovo upoštevanje Ugodno mnenje. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Ocena učinka Pravila za uporabo zvezka TIR za osebna vozila, ki se izvozijo in tako potujejo na lastnih kolesih, je v Konvenciji TIR treba jasno določiti in obrazložiti. Z uvedbo te spremembe je zagotovljena pravilna razlaga člena 3(a)(iii) za vse pogodbenice Konvencije. Odpravljene so možne težave za prevoznike v zvezi s carinskimi kontrolami vozil, ki se izvozijo in so torej sama obravnavana kot blago, ki potuje z lastnimi sredstvi. |PRAVNI ELEMENTI PREDLOGA |305 | Povzetek predlaganih ukrepov Ta sprememba predlaga novo pojasnjevalno opombo k členu 3 Konvencije TIR. |310 | Pravna podlaga Člena 133 in 300(2) Pogodbe o ustanovitvi Evropske skupnosti. |329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti iz naslednjega(-ih) razloga(-ov). |331 | Predlog je v skladu z načelom sorazmernosti. Predlog spreminja mednarodni sporazum, ki kot tak izpolnjuje načelo sorazmernosti. |332 | Predlog se nanaša na novo pojasnjevalno opombo. Namen te spremembe je zagotoviti jasno razlago v zvezi z uporabo člena 3(a)(iii) Konvencije TIR. |Izbira instrumentov |341 | Predlagani instrument: odločba. |342 | Druga sredstva ne bi bila primerna iz naslednjega(-ih) razloga(-ov). Mednarodni sporazumi in njihove spremembe se običajno prenesejo v pravni red Skupnosti s sprejetjem odločbe. |PRORAčUNSKE POSLEDICE |409 | Predlog ne vpliva na proračun Skupnosti. |1.  2008/0010 (ACC)PredlogODLOČBA SVETAo stališču, ki ga sprejme Skupnost v zvezi s predlogom za spremembo Carinske konvencije o mednarodnem prevozu blaga na podlagi zvezkov TIR (Konvencija TIR iz leta 1975)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v povezavi s členom 300(2) Pogodbe,ob upoštevanju naslednjega:2.  Carinska konvencija o mednarodnem prevozu blaga na podlagi zvezkov TIR (Konvencija TIR) z dne 14. novembra 1975 je bila v imenu Skupnosti odobrena z Uredbo Sveta (EGS) št. 2112/78 z dne 25. julija 1978[1] in je v Skupnosti začela veljati 20. junija 1983[2].3.  Izvršilni odbor TIR je bil obveščen o resnih težavah v zvezi z uporabo zvezkov TIR za osebna vozila, „ki se izvozijo in so torej sama obravnavana kot blago, ki potuje z lastnimi sredstvi“. Bilo je odločeno, da je treba predlagati novo pojasnjevalno opombo k členu 3(a)(iii) Konvencije, ki omejuje možnost prevoz osebnih vozil na lastnih kolesih na podlagi zvezkov TIR, saj bi razširitev postopka TIR na takšno blago lahko privedla do številnih negativnih posledic in večjega tveganja goljufije.4.  Septembra 2007 je Upravni odbor Konvencije TIR določil, da je za zagotovitev pravilne uporabe člena 3(a)(iii) Konvencije TIR treba uvesti novo pojasnjevalno opombo k temu členu. Namen te nove pojasnjevalne opombe je na nacionalni ravni odpraviti različne razlage določb iz člena 3 v zvezi z vozili, ki se izvozijo in potujejo z lastnimi sredstvi.5.  Treba je opredeliti stališče Skupnosti o predlagani spremembi –SPREJEL NASLEDNJO ODLOČBO:Člen 1Stališče Skupnosti v upravnem odboru je podpora osnutka spremembe v Prilogi.Člen 2Ta odločba je naslovljena na države članice.V Bruslju,Za SvetPredsednikPRILOGADoda se nova pojasnjevalna opomba:„0.3(a)(iii) Določbe iz člena 3(a)(iii) ne zajemajo osebnih vozil (oznaka HS 8703), ki potujejo z lastnimi sredstvi. Vendar se osebna vozila lahko prevažajo v skladu s postopkom TIR, če se prevažajo s sredstvi drugih vozil, kot je navedeno v členu 3(a)(i) in (a)(ii).“[1] UL L 252, 14.9.1978.[2] UL L 31, 2.2.1983, str. 13.